गांव के लोगों ने बमुश्किल निकाला
- विवाद में पहले एक मित्र कूद गया था कुंए में, बचाने को कूदा दूसरा
अमर उजाला नेटवर्क
पुवायां। शराब के नशे में धुत्त दो शराबी कुंए में कूद पड़े। बाद में उन्हें गांव के लोगों ने बमुश्किल बाहर निकाला। दोनों का निजी डॉक्टर के यहां उपचार चल रहा है।
गांव भूरखेड़ा में बीती शाम गांव के ही दो लोग शराब पीकर आए। गांव में एक कुएं के पास बैठकर बातें करने के दौरान उनमें किसी बात को लेकर विवाद हो गया। बात बढ़ने पर एक शराबी कुएं में कूद पड़ा। दोस्त को कुएं में डूबता देख दूसरे ने भी शोर मचाते हुए कुंए में छलांग लगा दी। शोर सुनकर तमाम लोग दौड़कर कुंए के पास आए। आनन-फानन में रस्सी और सीढ़ी की व्यवस्था की गई। कुछ लोगों ने कुंए में घुसकर दोनों को बमुश्किल बाहर निकाला। दोनाें को बेहोशी की हालत में एक निजी डॉक्टर के यहां भर्ती कराया गया। डॉक्टर ने उनकी हालत खतरे से बाहर बताई है।
घरेलू कलह के चलते
तालाब में कूदी महिला
खुटार। इंदिरा नगर निवासी एक महिला का पति से विवाद हो गया। नाराज महिला ने घर से थोड़ी दूर तालाब में कूदकर जान देने की कोशिश की। तालाब के पास बैठे कुछ लोगों ने महिला को डूबते देख लिया। उन्होंने महिला को तालाब से निकालने के बाद परिजनों को मामले की जानकारी दी। महिला के परिजन उसे समझा बुझाकर घर ले गए हैं।